Stryd in ANC vertraag werksaamhede in parlement | Maroela Media
Die hoofsweep van die ANC, Pemmy Majodina, het die parlementêre persgalery genooi na ‘n funksie om die komiteevoorsitters bekend te stel en te ontmoet, maar is toe die verleentheid aangedoen dat die funksie ter elfder ure gekanselleer is omdat daar geen komiteevoorsitters was om aan te kondig nie.
Die rede hiervoor is die maak- of breek-stryd om beheer van die ANC wat woed tussen die party se leier, pres. Cyril Ramaphosa, en die sekretaris-generaal, Ace Magashule. Dit het verlede week na die parlement oorgespoel toe Magashule probeer het om ‘n hele rits LP’s, wat meer lojaal is aan hom en oudpres. Jacob Zuma as aan Ramaphosa, as voorsitters genomineer te kry.
Maroela Media het verlede week omvattend berig oor die belangrikheid van komiteevoorsitters om kwessies op die agenda geplaas te kry, oorsig uit te oefen en mense ui te nooi om aan debatte deel te neem.
Na wat berig word, het Magashule beplan om verlede Donderdag, as amptelike skakel tussen die parlement en die ANC-hoofkwartier, Luthuli-huis, die Zuma-gesinde voorsitters as die ANC-kandidate vir die voorsittersposte aan te kondig tydens ‘n byeenkoms van die ANC-koukus. Die berigte lui dat dr. Gerhard Koornhof, Ramaphosa se parlementêre adviseur, van die plan te hore gekom en Ramaphosa ingelig het, waarna Ramaphosa ‘n stokkie daarvoor gesteek het.
Die kwessie sal nou glo Donderdag bespreek word op ‘n vergadering van die ANC se nasionale uitvoerende komitee, waar ondersteuners van Ramaphosa ‘n besliste meerderheid het. Dan sal die land weet wie die belangrike parlementêre portefeuljekomitees lei.
En so gaan dit aan en aan. So sal die radikales uiteindelik weer in beheer wees. Hoe langer Ramaphosa vat om standpunt in te neem hoe swakker word hy
Tydens die ANC se bewind was daar nog net een President wat ruggraat gehad het, en dit was oudpresident Kgalema Mothlante. Mandela was net in ‘n seremoniële hoedanighedi President want hy was te besig met ander dinge omdat hy so gewild was en Mbeki was ook nou nie juis ‘n presidentoor wie mens huis toe kan skryf nie. Slegs Mothlante het die amp met waardigheid en ‘n ferm hand hanteer. Dis jammer dat hy nie in ‘n uitvoerende hoedanigheid in die parlement is nie , want dan sou die meer as helfte van die parlement, kabinet en Luthuli huis se… Lees meer »
ANC EERSTE…Suid Afrika nie eers op die lys van belangrik nie. Gewetenlose magsvergrypers met n slapgat “prezideht”
Al waar oor dit werklik gaan is almal wil hul pond vleis he en nog meer. Eie ek en myself, die land se [email protected]
“Hier kom-mi-tee en koekies wat die a en see voorsien het vir die media konferensie!!!